Veiverių herbas

Veiverių herbas – pagrindinis Veiverių miestelio ir Veiverių seniūnijos (Prienų rajono savivaldybė) heraldikos atributas.

 Aprašas 

Herbo skydo auksiniame lauke, ant raudono trikalnio, juoda sauganti pelėda. 

 Simbolika 

Pelėda simbolizuoja šviesos siekį, mokslą, o trikalnis – Skausmo kalnelį, supiltą pokario rezistentų kovoms atminti (ant jo įrengtas memorialas su Veiverių Skausmo kalnelio koplyčia).

 Istorija 

Veiveriai istorinio herbo neturėjo. Heraldikos komisijoje svarstant naujo herbo idėjas kartu su seniūnijos atstovais, herbe nutarta pavaizduoti ant kalnelio stovinčią pelėdą kaip šviesos siekio ir mokslo simbolį.Veiverių seniūnija. Prienai.lt (tikrinta 2025-09-04).

Herbą 2004 m. liepos 7 d. dekretu Nr. 143 patvirtino laikinasis prezidentas Artūras Paulauskas. Herbo etalono autorius – dailininkas Juozas Galkus.

 Šaltiniai 

Kategorija:Veiveriai
Kategorija:2004 m. patvirtinti Lietuvos gyvenviečių herbai
Kategorija:Prienų rajono savivaldybės gyvenviečių herbai
Kategorija:Lietuvos miestelių herbai